PATVIRTINTA

Naujosios Akmenės ikimokyklinio

ugdymo mokyklos skyriaus „Buratinas“

vedėjos, l. e. direktoriaus pareigas

2020 m. lapkričio 3 d. įsakymu Nr. V-67

# NAUJOSIOS AKMENĖS IKIMOKYKLINIO UGDYMO MOKYKLOS

**PRIEŠMOKYKLINIO UGDYMO ORGANIZAVIMO 2020–2021 M. M. TVARKOS APRAŠAS**

I SKYRIUS

BENDROSIOS NUOSTATOS

1. 2020–2021 mokslo metų Naujosios Akmenės ikimokyklinio ugdymo mokyklos (toliau – Mokykla) priešmokyklinio ugdymo organizavimo tvarkos aprašas (toliau – Tvarkos aprašas) reglamentuoja priešmokyklinio amžiaus vaikų ugdymo įgyvendinimą įstaigoje 2020–2021 mokslo metais.

2. Mokyklos Tvarkos aprašas parengtas vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. 1106 ir jo pakeitimais, Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija), Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, Akmenės rajono savivaldybės tarybos 2020 m. rugpjūčio 31 d. sprendimu Nr. T-152 ,,Dėl Akmenės rajono savivaldybės tarybos 2020 m. balandžio 14 d. sprendimo Nr. T-42 „Dėl 2020–2021 mokslo metų priešmokyklinio ugdymo grupių, vaikų skaičiaus ir priešmokyklinio ugdymo organizavimo modelių patvirtinimo“ pakeitimo“, Tvarkos aprašui pritarta mokytojų tarybos, pedagogų metodinės grupės posėdžiuose: Skyriaus „Buratinas“ 2020 m. rugpjūčio 31 d. protokolo Nr. 4; Skyriaus „Atžalynas“ posėdyje 2020 m. rugsėjo 8 d. protokolo Nr. MT-1; Skyriaus „Žvaigždutė“ posėdyje 2020 m. rugpjūčio 31 d. protokolo Nr. 2.

3. Mokykloje priešmokyklinio ugdymo turinys įgyvendinamas, vadovaujantis Lietuvos Respublikos švietimo įstatymu, Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. 1106 ir jo pakeitimais, Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, kitais norminiais teisės aktais, Mokyklos priešmokyklinio ugdymo organizavimo 2020–2021 m. m. tvarkos aprašu, patvirtintu Mokyklos direktoriaus įsakymu, Mokyklos strateginiais tikslais, bendruomenės poreikiais ir turimais ištekliais.

4. Tvarkos apraše naudojamos sąvokos:

4.1. integruotos veiklos sritys – visuminė veikla, padedanti įgyti tolimesniam ugdymui mokykloje būtinų kompetencijų;

4.2. kompetencijų ugdymas – vertybinių nuostatų, gebėjimų ir įgūdžių bei patirties visuma;

4.3. mokomoji kalba – kalba, kuria organizuojamas ugdymo procesas;

4.4. priešmokyklinio ugdymo programa – vienerių metų programa, kuri skirta vaikams nuo 5/6 metų padėti subręsti mokyklai;

4.5. priešmokyklinio ugdymo modelis – grupės/veiklos ypatumų visuma – ugdymo vieta, trukmė, teikiamos paslaugos vaikui (švietimo pagalba ir kita), ugdomoji kalba, mokytojų (priešmokyklinio ugdymo mokytojo, ikimokyklinio ugdymo mokytojo, muzikos mokytojo, neformaliojo švietimo mokytojo, pagalbos mokiniui specialisto, mokytojo padėjėjo ir kitų) dirbančių grupėje, skaičius;

4.6. ugdymo turinio individualizavimas ir diferencijavimas – ugdymo turinio pritaikymas atskiram vaikui ir vaikų grupei ugdytis pagal ugdymo(si) poreikius ir polinkius;

4.7. specialiosios pratybos – logopedo ir specialiojo pedagogo individualios ar grupinės pratybos.

4.8. nuotolinis ugdymas – tai nuoseklus savarankiškas ar grupinis mokymas(is), kai besimokančiuosius ir mokytojus, skiria atstumas ir / ar laikas, o bendravimas ir bendradarbiavimas, mokymosi medžiaga pateikiama informacinėmis ir komunikacinėmis technologijomis (IKT). Pagal mokymosi laiką nuotolinis mokymasis skirstomas į tris rūšis. Nuotolinis mokymasis, kuris vyksta fiksuotu laiku ir kartais tam tikroje vietoje, pavyzdžiui, naudojant vaizdo ar garso konferencijų būdą, vadinamas **sinchroniniu**. **Asinchroninis** nuotolinis mokymasis vyksta bet kur ir bet kuriuo metu, bendraujama naudojantis informacinėmis ir komunikacinėmis technologijomis ar paprastu paštu. Asinchroninio nuotolinio mokymosi metu lengviau suderinti darbo, šeimos reikalus ir mokymąsi. **Mišriajame** nuotoliniame mokyme yra sinchroninio ir asinchroninio mokymosi elementų (Simonson, Smaldino, Albright, Zvacek, 2008).

# II SKYRIUS

# IKIMOKYKLINIO UGDYMO MOKYKLOS SKYRIAUS ,,BURATINAS“ PRIEŠMOKYKLINIO UGDYMO TVARKOS APRAŠO SUDARYMAS

5. Mokyklos Tvarkos aprašą parengė direktoriaus sudaryta darbo grupė.

6. Mokyklos Tvarkos aprašo projektas parengtas ir su juo supažindinti Mokyklos pedagogai skyriaus „Buratinas“ mokytojų tarybos posėdyje 2020 m. rugpjūčio 31 d., skyriaus „Atžalynas“ pedagogų metodinės grupės posėdyje 2020 m. rugsėjo 8 d. protokolo Nr. MT-1, ,,Žvaigždutės“ pedagogų metodinės grupės posėdyje 2020 m. rugpjūčio 31 d. protokolo Nr. 2, tėvai – priešmokyklinio ugdymo grupių tėvų susirinkimuose 2020 m. rugsėjo-spalio mėn.

7. Tvarkos apraše susitarimo būdu numatyta:

7.1. Priešmokyklinio ugdymo bendrajai programai įgyvendinti skiriamų valandų skaičius;

7.2. ugdymo turinio individualizavimas ir diferencijavimas;

7.3. ugdymo turinio planavimo laikotarpiai ir formos;

7.4. ugdytinių pažangos ir pasiekimų vertinimo ugdymo procese ir tėvų, globėjų informavimo apie ugdymosi sėkmingumą būdai ir laikotarpiai;

7.5. neformaliojo vaikų švietimo organizavimo būdai ir galimybės;

7.6. pagalbos specialiųjų poreikių vaikams teikimas;

7.7. integruoto ugdymo organizavimas;

7.8. nuotolinio ugdymo proceso organizavimas.

8. Integruoto ugdymo organizavimas. Į Mokyklos priešmokyklinio ugdymo turinį integruojama:

* Skyriuje „Buratinas“:

1. ,,Alkoholio, tabako ir kitų psichiką veikiančių medžiagų vartojimo prevencijos programa“;

2. Sveikatą stiprinančios mokyklos 2020-2025 m. programa ,,Sveikatos takeliu“;

3. LTOK projekto ,,Olimpinė karta“ veiklos planas;

4. Tarptautinė ankstyvosios prevencijos programa ,,Zipio draugai“;

5. Ikimokyklinio ugdymo gyvenimo įgūdžių ugdymo programa.

* **Skyriuje „Atžalynas“:**

1. „Alkoholio, tabako ir kitų psichiką veikiančių medžiagų vartojimo prevencijos

programa“;

1. Tarptautinė ankstyvosios prevencijos programa „Zipio draugai“.

* **Skyriuje „Žvaigždutė“:**

1. „Alkoholio, tabako ir kitų psichiką veikiančių medžiagų vartojimo prevencijos programa“;

2. Tarptautinė ankstyvosios prevencijos programa „Zipio draugai“.

3. Įstaigos saugaus elgesio gatvėje programa „Mokomės saugaus eismo“.

9. Planų tvirtinimas:

9.1. Mokyklos direktorius įsakymu tvirtina:

9.1.1. priešmokyklinio ugdymo organizavimo tvarkos aprašą rugsėjo 1 d.;

9.1.2. priešmokyklinės grupės metinės veiklos planą iki spalio 1 d.;

9.1.3. neformaliojo vaikų švietimo programas iki rugsėjo 15 d.;

9.1.4. pritaikytas ir individualizuotas programas iki spalio 1 d.

III SKYRIUS

UGDYMO PROCESO ORGANIZAVIMAS

10. Priešmokyklinio ugdymo paskirtis – padėti vaikui pasirengti sėkmingai mokytis pagal pradinio ugdymo programą.

11. Priešmokyklinis ugdymas pradedamas teikti vaikui, kai tais kalendoriniais metais jam sueina 6 metai. Gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai. Tėvai turi teisę kreiptis į pedagoginę psichologinę tarnybą (toliau – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis. Tarnybai nustačius, kad vaikas nėra pakankamai pasirengęs ugdytis pagal priešmokyklinio ugdymo programą, galutinį sprendimą dėl vaiko ugdymosi priešmokyklinėje grupėje priima tėvai (globėjai).

12. 2020–2021 mokslo metai prasideda 2020 m. rugsėjo 1 d., baigiasi 2021 m. rugpjūčio

31 d.

13. Mokykla dirba penkias dienas per savaitę.

14. Darbo laikas priešmokyklinio ugdymo grupėse:

Skyriaus „Buratinas“ 10 val.Darbo laiko pradžia – 7.30 val., pabaiga – 17.30 val.;

Skyriaus „Atžalynas“ 10 val. Darbo laiko pradžia – 7.30 val., pabaiga – 17.30 val.;

Skyriaus „Žvaigždutė“ 10 val. Darbo laiko pradžia 7.30 val., pabaiga – 17.30 val.

15. Ugdomoji kalba – lietuvių.

16. Mokykloje priešmokyklinis ugdymas organizuojamas pagal priešmokyklinio ugdymo modelius:

Skyriuje „Buratinas“ pagal I-ąjį („Bitutės“ grupė) ir III-ąjį („Boružiukai“ grupė);

Skyriuje „Atžalynas“ pagal I-ąjį („Bitutės“ grupė) ir II-ąjį („Obuoliukai“ grupė);

Skyriuje „Žvaigždutė“ pagal I-ąjį („Kačiukai“ grupė) ir II-ąjį („Gandriukai“ grupė).

17. Priešmokyklinio ugdymo trukmė – vieneri metai.

18. Priešmokyklinis ugdymas vykdomas pagal Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, kurios minimali trukmė – 640 val. Ugdymo turinys priešmokyklinio amžiaus ugdytiniams planuojamas priešmokyklinės grupės metinės veiklos planuose. Ugdymo turinys detalizuojamas savaitinio planavimo formose. Planavimas vykdomas elektroniniame dienyne „Mūsų darželis“.

19. Priešmokyklinio amžiaus ugdytiniams skiriamos atostogos:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Papildomos (rudens) | 2020-09-28 | 2020-09-30 |
| Rudens | 2020-10-26 | 2020-10-30 |
| Žiemos (Kalėdų) | 2020-12-23 | 2021-01-05 |
| Žiemos | 2021-02-15 | 2021-02-19 |
| Papildomos (pavasario) | 2021-03-29 | 2021-04-02 |
| Pavasario (Velykų) | 2021-04-06 | 2021-04-09 |

20. Priešmokyklinio amžiaus grupėje ugdomoji veikla atostogų metu nevykdoma.

21. Ugdomoji veikla priešmokyklinio ugdymo grupėse pradedama:

Skyriuje „Buratinas“ 900 val.;

Skyriaus „Atžalynas“ „Bitutės“ grupėje pradedama 900 val., „Obuoliukai“ grupėje 910 val.;

Skyriuje „Žvaigždutė“ 930 val.

22. Kai oro temperatūra yra 20 laipsnių ir žemesnė, priešmokyklinio ugdymo grupių vaikai į Mokyklą gali neiti. Šios dienos įskaičiuojamos į mokslo dienų skaičių. Jei ugdymas nevyko dėl šalčio, karantino ar stichinių nelaimių, dienyne žymimos datos ir parašoma ,,Ugdymas nevyko dėl...“. Šiais atvejais metinis veiklos planas koreguojamas.

23. Mokykla informuoja tėvus (globėjus) apie steigėjo patvirtintus priešmokyklinio ugdymo modelius, aptaria ir pasirašo mokymo sutartį, kurioje nurodoma: mokymo sutarties šalys, ugdymo programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos.

24. Sudarius sutartį, vaikas įrašomas į Mokyklos mokinių registrą, formuojama asmens byla.

25. Po mokymo sutarties pasirašymo Mokykla vaiką įregistruoja Mokinių registre nurodant pirmąją vaiko ugdymosi dieną. Iš Mokinių registro sukauptų duomenų – vaiko vardas, pavardė, asmens kodas, atvykimo data (pirmoji ugdymosi diena), namų adresas, grupė, į kurią atvyko, grupė, kurioje ugdosi, grupė iš kurios išvyko, įsakymo apie išvykimą data ir numeris, mokykla, į kurią vaikas išvyko ugdytis/mokytis automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas.

26. Tėvams (globėjams) pasirašius mokymo sutartį, vaikų tėvai (globėjai) privalo užtikrinti vaiko punktualų, reguliarų Mokyklos lankymą (jei vaikas negali atvykti į Mokyklą, nedelsiant turi informuoti Mokyklą) ir kitų mokymo sutartyje nurodymų vykdymą.

27. Mokyklos dienynai sudaryti elektroninių dienynų duomenų pagrindu. Vaiko lankomumas yra žymimas elektroniniame dienyne IT sistemoje „Mūsų darželis“.

28.Vaikas, kuris priešmokyklinio ugdymo grupės nelankė daugiau kaip du trečdalius Tvarkos apraše nurodyto laiko, yra laikomas nedalyvavusiu priešmokyklinio ugdymo programoje.

29. Priešmokyklinio ugdymo organizavimo forma Mokykloje – priešmokyklinio ugdymo grupė.

30. Priešmokyklinės ugdymo grupės veiklos planas:

|  |  |
| --- | --- |
| **Veiklos kryptys** | **Laikas skiriamas per savaitę** |
| Komunikacinės, meninės, pažintinės, socialinės, sveikatos saugojimo kompetencijų ugdymas. | 3600 val. |
| Maitinimasis, poilsis, miegas, žaidimai, kūrybinė, projektinė veikla. | 1400 val. |

Pastaba. Be ugdomosios veiklos, šioje grupėje priešmokyklinio ugdymo laikas skiriamas vaikų rinkimuisi į grupę, ruošai, maitinimui, dienos miegui, pasivaikščiojimams, lauko žaidimams.

30. Priešmokyklinio ugdymo programą įgyvendina du priešmokyklinio ugdymo mokytojai kartu su muzikos mokytoju. Priešmokyklinio ugdymo mokytojams organizuojant veiklą talkina auklėtojo padėjėjas.

31. Specialiųjų ugdymosi poreikių turintys priešmokyklinio amžiaus vaikai yra ugdomi kartu su kitais priešmokyklinio amžiaus vaikais visiškos integracijos forma.

32. Vaikams, kuriems nustatyti specialieji ugdymosi poreikiai, priešmokyklinio ugdymosi programą pritaiko grupėje dirbantys priešmokyklinio ugdymo mokytojai kartu su Mokyklos Vaiko gerovės komisija ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 ,,Dėl Mokinių, turinčių specialiųjų ugdymosi poreikių, ugdymo tvarkos aprašo patvirtinimo“.

33. Grupėje, ugdančioje vaiką, turintį didelių specialiųjų ugdymosi poreikių, pritaikius programą, dirba priešmokyklinio ugdymo mokytojai ir mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229.

34. Priešmokyklinis ugdymas yra vientisas procesas, veikla neskaidoma į atskirus dalykus ir vyksta integruotai.

35. Ugdymo turinys, metodai ir formos orientuotos į vaiko kompetencijų ugdymą ir brandinimą mokyklai per žaidybinę veiklą.

36. Užsiėmimų pobūdis (žaidimai, veikla grupėje, išvykos ir kt.) ir trukmė priklauso nuo konkrečios grupės ugdymosi tikslų bei grupės vaikų poreikių, patirties, jų brandumo.

37. Priešmokyklinio ugdymo mokytojas:

37.1. rengia priešmokyklinės ugdymo grupės ilgalaikį ugdomosios veiklos planą;

37.2. pagal ilgalaikį ugdomosios veiklos planą rengia trumpalaikius grupės ugdomosios veiklos planus;

37.3. pritaiko ugdymosi turinį mokymosi sunkumų turintiems vaikams;

37.4. organizuoja ugdomąją veiklą pagal Priešmokyklinio ugdymo bendrąją programą, atsižvelgdamas į patvirtinto modelio ypatumus, individualius vaikų poreikius;

37.5. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai-antrai klasei;

37.6. vertina vaikų pažangą ir pasiekimus vadovaudamasis Priešmokyklinio ugdymo bendrąja programa;

37.7. per 4 savaites nuo Priešmokyklinio ugdymo bendrosios programos įgyvendinimo pradžios atlieka pirminį vertinimą ir aptaria jį su tėvais (globėjais);

37.8. pagal Mokyklos nustatytą formą vaikų pasiekimus fiksuoja vaiko pasiekimų apraše, aplankale, skaitmeninėse laikmenose, IT sistemoje „Mūsų darželis“ ar kt.;

38. Vaikų pažangos ir pasiekimų vertinimas:

38.1. vaikų pažanga ir pasiekimai vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779;

38.2. vaikų pažangą ir pasiekimus vertina priešmokyklinio ugdymo mokytojai;

38.3. vaikų, turinčių specialiųjų ugdymosi poreikių, pasiekimus vertina priešmokyklinio ugdymo mokytojai kartu su švietimo pagalbos vaikui specialistais (logopedu, spec. pedagogu), aptaria su tėvais ir parengia rekomendaciją, skirtą mokyklai, vykdančiai pradinio ugdymo programą ir pradinio ugdymo mokyklos vaiko gerovės komisijai;

38.4. vaikų pažanga priešmokyklinio ugdymo programos įgyvendinimo laikotarpiu yra vertinama nuolat;

38.5. vaikų pasiekimai vertinami du kartus per metus: metų pradžioje ir metų pabaigoje. Vaikų pasiekimų pirminis įvertinimas atliekamas per 4 savaites nuo programos įgyvendinimo pradžios. Vaikų pasiekimai fiksuojami IT sistemoje „Mūsų darželis“. pasirašo priešmokyklinio ugdymo mokytojai, tvirtina ikimokyklinio ugdymo Mokyklos direktorius;

38.6. vaikų pažanga ir pasiekimai su jų tėvais (globėjais) aptariami nuolat individualių susitikimų metu;

38.7. priešmokyklinio ugdymo mokytojai, švietimo pagalbos specialistai (jei buvo vykdoma pagalba) pateikia mokyklai, vykdančiai pradinio ugdymo programą rekomendaciją, vadovaujantis Lietuvos Respublikos švietimo ir mokslo ministro įsakymu ,,Dėl švietimo ir mokslo ministro 2013 m. lapkričio 21 d. įsakymo Nr. V-1106 ,,Dėl priešmokyklinio ugdymo tvarkos aprašo patvirtinimo“ pakeitimo 2018 m. vasario 5 d. Nr. V-100 pagal pateiktą formą. Rekomendaciją pasirašo priešmokyklinio ugdymo mokytojai, tvirtina Mokyklos direktorius.

#### 39. Specialiųjų poreikių vaikų ugdymas:

39.1. vadovaujantis įstaigos Vaiko gerovės komisijos rekomendacijomis, įvertinus vaikų, turinčių ugdymosi sunkumų gebėjimus bei interesus ir pasitarus su ugdytinių tėvais, jie ugdomi visiškos integracijos forma kartu su kitais priešmokyklinio amžiaus grupės vaikais;

39.2. vaikams, kuriems nustatyti specialieji ugdymosi poreikiai, priešmokyklinio ugdymosi programą pritaiko grupėje dirbantys priešmokyklinio ugdymo mokytojai kartu su Mokyklos skyrių Vaiko gerovės komisijomis ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo tvarkos aprašo patvirtinimo“ ir Naujosios Akmenės ikimokyklinio ugdymo mokyklos mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu ir socialiniu pedagoginiu aspektais įvertinimo ir specialiojo ugdymosi skyrimo Tvarkos aprašu, patvirtintu Naujosios Akmenės ikimokyklinio ugdymo mokyklos skyriaus „Buratinas“ vedėjos, l. e. direktoriaus pareigas 2020 m. spalio 20 d. įsakymu Nr. V-54;

39.3. grupėje, ugdančioje vaiką turintį didelių specialiųjų ugdymosi poreikių, pritaikius programą, dirba priešmokyklinio ugdymo mokytojai, su mokiniu dirbantys Švietimo pagalbos specialistai ir mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229.

**IV SKYRIUS**

**NEFORMALUSIS VAIKŲ ŠVIETIMAS**

40. Neformalusis vaikų švietimas priešmokyklinio amžiaus ugdytiniams neprivalomas ir laisvai pasirenkamas.

41. Neformaliojo priešmokyklinio amžiaus vaikų ugdymo veikla skirta jų meninių, literatūrinių, sportinių, sveikatos ugdymo, socialinių gebėjimų bei tautinio tapatumo ugdymui neformaliojo švietimo grupėse:

**Skyriuje „Buratinas“** neformaliojo švietimo grupės: šokių – „Žiogelis“, sporto – „Mažieji olimpiečiai“, muzikos – ,,Dainorėlis“, anglų kalba – „Hello“;

**Skyriuje „Atžalynas“** neformaliojo švietimo grupės:šokių – „Trepsiukai“ ir anglų kalba – „Mažieji šnekučiai“;

**Skyriuje „Žvaigždutė“** neformaliojo švietimo grupės:šokių – „Šokių būrelis“ ir anglų kalba – „Anglų kalbos mokymas ankstyvame amžiuje“;

42. Mokyklos priešmokyklinio amžiaus ugdytiniams sudaromos sąlygos saviraiškos poreikių tenkinimui kitose neformalųjį vaikų švietimą vykdančiose įstaigose.

# NEFORMALIOJO VAIKŲ ŠVIETIMO GRUPIŲ VEIKLOS TVARKARAŠTIS

**2020–2021 M. M.**

**NAUJOSIOS AKMENĖS IKIMOKYKLINIO UGDYMO MOKYKLOS SKYRIAUS „BURATINAS“**

|  |  |  |  |  |  |
| --- | --- | --- | --- | --- | --- |
| Grupės pavadinimas, vadovas | Pirmadienis | Antradienis | Trečiadienis | Ketvirtadienis | Penktadienis |
| ,,Mažieji olimpiečiai“,  neformaliojo švietimo mokytoja(sportas)  A. Krušisnkienė | 1600–1645  „Bitutės“ gr. |  |  | 1600–1645  „Boružiukai“ gr. |  |
| ,,Žiogelis“,  neformaliojo švietimo mokytoja(šokio)  D. Liuberskytė-  Šukienė |  |  | 1130–1200  „Boružiukai“ gr. |  | 1100–1145  „Bitutės“ gr. |
| ,,Dainorėlis“, muzikos mokytoja Ž. Garbaliauskienė | 1500–1540  „Bitutės“ gr. | 1110–1140  „Boružiukai“ gr. | 1600–1640  „Bitutės“ gr. |  | 1000–1040  „Boružiukai“ gr. |
| ,,Hello“ neformaliojo švietimo mokytoja (anglų kalbos mokymas)  D. Liuberskytė-Šukienė |  | 1030–1130  „Bitutės“ gr. | 1010–1040  „Boružiukai“ gr.  1100–1130  „Bitutės“ gr. |  | 1000–1100  „Bitutės“ gr. |

**NAUJOSIOS AKMENĖS IKIMOKYKLINIO UGDYMO MOKYKLOS SKYRIAUS „ATŽALYNAS“**

|  |  |  |  |  |  |
| --- | --- | --- | --- | --- | --- |
|  | Pirmadienis | Antradienis | Trečiadienis | Ketvirtadienis | Penktadienis |
| ŠOKIŲ BŪRELIS  „Trepsiukai“  Vadovė –  neformaliojo  švietimo (šokio)  mokytoja  S. Gadžij | **1**5.00-15.30  „Bitučių“ gr.  15.30-16.00  „Obuoliukų“ gr. |  |  |  |  |
| Anglų kalbos būrelis  „Mažieji šnekučiai“  Vadovė – neformaliojo švietimo (anglų kalbos) mokytoja Rasa Alseikienė | 9.00-9.25  9.30-9.55  „Bitučių“ gr.  10.05-10.30  10.35-11.00  „Obuoliukų“  gr. |  | 11.50-12.15  „Bitučių“ gr. | 11.00-11.25  „Obuoliukų“ gr. |  |

**NAUJOSIOS AKMENĖS IKIMOKYKLINIO UGDYMO MOKYKLOS SKYRIAUS „ŽVAIGŽDUTĖ“**

|  |  |  |  |  |  |
| --- | --- | --- | --- | --- | --- |
|  | Pirmadienis | Antradienis | Trečiadienis | Ketvirtadienis | Penktadienis |
| ŠOKIŲ BŪRELIS  Vadovė –  neformaliojo  švietimo (šokio)  mokytoja  S. Gadžij |  | **1**5.00-15.30  „Kačiukai“ gr.  15.30-16.00  „Gandriukai“ gr. |  | **1**5.00-15.30  „Kačiukai“ gr.  15.30-16.00  „Gandriukai“ gr. |  |
| Anglų kalbos būrelis  „Anglų kalbos mokymas ankstyvame amžiuje“  Vadovė – neformaliojo švietimo (anglų kalbos) mokytoja  R. Paleckienė | 15.00-15.45  „Kačiukai“ gr.  16.00-17.45  „Gandriukai“  gr. |  | 15.00-15.45  „Kačiukai“ gr.  16.00-17.45  „Gandriukai“  gr. |  |  |

**V SKYRIUS**

**UGDYMO TURINIO DOKUMENTACIJA**

|  |  |  |  |
| --- | --- | --- | --- |
| Programos, teminiai planai | Rengia | Aptaria | Norminis dokumentas, rekomendacijos, pagal kurias rengiama programa |
| Priešmokyklinio ugdymo ilgalaikis ugdomosios veiklos planas | Priešmokyklinio ugdymo mokytojai | Mokyklos skyrių metodinė grupėse | Bendroji priešmokyklinio ugdymo programa, įstaigos strateginis ir metinis veiklos planas, prevencinės, sveikatos saugojimo ir stiprinimo, socialinių įgūdžių ugdymo programos. |
| Pritaikytos ir individualizuotos programos specialiųjų ugdymo(si) poreikių vaikams | Priešmokyklinio ugdymo mokytojai, švietimo pagalbos vaikui specialistai | Mokyklos skyrių vaiko gerovės komisijose | Bendroji priešmokyklinio ugdymo programa, Akmenės rajono PPT, vaiko raidos tyrimo išvados ir rekomendacijos, Mokyklos direktoriaus patvirtinta pritaikytų, individualių programų forma. |
| Neformaliojo vaikų švietimo programos | Neformaliojo vaikų švietimo grupių vadovai | Mokyklos skyrių metodinė grupė | Neformaliojo vaikų švietimo koncepcija, Mokyklos neformaliojo švietimo organizavimo tvarka, Mokyklos direktoriaus patvirtinta neformaliojo švietimo programos forma. |

**VI SKYRIUS**

**PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

42. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Mokykloje, dėl kurių priešmokyklinis ugdymas negali būti organizuojamas Grupėje (Mokykla yra dalykų brandos egzaminų centras, vyksta remonto darbai Mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

43. Mokyklos vadovas privalo numatyti ugdymo organizavimo gaires dėl ugdymo ypatingų aplinkybių laikotarpiu ar esant aplinkybėms Mokykloje, dėl kurių ugdymo procesas negali būti organizuojamas kasdieniu ugdymo būdu Grupėje (Mokykla yra dalykų brandos egzaminų centras, vyksta remonto darbai Mokykloje ir kt.). Ugdymo organizavimo gairės rengiamos vadovaujantis šio skyriaus nuostatomis ir tvirtinamos Mokyklos vadovo.

44. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:

44.1. laikinai koreguoti ugdymo proceso įgyvendinimą:

44.1.1. keisti nustatytą ugdymo trukmę;

44.1.2. keisti nustatytą ugdymo pradžios ir pabaigos laiką;

44.1.3. ugdymo procesą perkelti į kitas aplinkas;

44.1.4. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei;

44.2. laikinai stabdyti ugdymo procesą, kai dėl susidariusių aplinkybių Mokyklos aplinkoje nėra galimybės jo koreguoti ar tęsti ugdymo procesą Grupėje kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas Mokyklos vadovo sprendimu gali būti laikinai stabdomas 1–2 darbo dienas. Mokyklos vadovas sprendimą dėl ugdymo proceso stabdymo raštu derina su Mokyklos steigėju;

44.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, Mokykla:

44.3.1. vadovaujasi Mokyklos parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo procesu Grupėje;

44.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;

44.3.3. įvertina, ar visi mokiniai gali dalyvauti ugdymo procese ne Grupėje, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi mokiniai turėtų priėjimą prie mokymosi išteklių. Pastebėjus, kad mokinio namuose nėra sąlygų ugdytis, sudaromos sąlygos ugdytis Mokykloje, jeigu Mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti Mokykloje, Mokykla sprendimus suderina su steigėju;

44.3.4. susitaria su atsakingais darbuotojais dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

44.3.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;

44.3.6. pertvarko ugdymo veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.;

44.3.7. susitaria ir suderina su mokytojais (meninio ugdymo mokytojais, neformaliojo švietimo mokytojais, pagalbos mokiniui specialistais) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t. t., atsižvelgiant į vaikų galimybes ir amžiaus ypatumus;

44.3.8. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.;

44.3.9. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės Mokykloje, dėl kurių ugdymo procesas negalėjo būti organizuojamas kasdieniu ugdymo būdu Grupėje. Informacija apie tai skelbiama Mokyklos tinklalapyje;

44.3.10. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo.“;

\_\_\_\_\_\_\_\_\_\_\_\_\_\_\_\_\_\_\_\_

PRITARTA

Naujosios Akmenės vaikų

lopšelio-darželio „Buratinas“

Mokytojų tarybos 2020 m. rugpjūčio 31 d.

protokoliniu nutarimu Nr. 4

Naujosios Akmenės ikimokyklinio ugdymo mokyklos

skyriaus „Žvaigždutė“ pedagogų metodinės grupės

2020 m. rugpjūčio 31 d. posėdžio Nr. 2 protokolo nutarimu.

Naujosios Akmenės ikimokyklinio ugdymo mokyklos

skyriaus „Atžalynas“ pedagogų metodinės grupės

2020 m. rugsėjo 8 d. posėdžio Nr. MT-1 protokolo nutarimu.